
Ehituslubade ning kirjaliku nõusoleku väljastamine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Haigla tn 1 kinnistu omanikult haiglahoone püstitamiseks ehituslubade ning kirjaliku nõusoleku väljastamise taotlused koos seadusega ettenähtud korras kooskõlastatud ehitusprojektiga ja riigilõivu maksekorraldustega. Narva Linnavalitsuse 11.08.2010 korraldusega 984-k väljastatud projekteerimistingimuste punkti 3.6.2. kohaselt ehitusprojekt peab olema kooskõlastatud terviseametiga. Kehtiv seadusandlus haiglahoonete püstitamise ehitusprojektide kooskõlastust terviseametiga ei nõua
Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega ehitusloa väljastamiseks takistusi ei ole ning ehitistele võib väljastada ehitusload.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

3.1. Väljastada ehitusluba Haigla tn 1 haiglahoone ja katusealuse püstitamiseks ning hoonet teenindavate rajatiste ehitamiseks.
3.2. Väljastada kirjalik nõusolek Haigla tn 1 piirdeaia ehitamiseks 

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

